Lisateave Interneti-ühenduse kasutamise kohta

See HP tarkvara kasutab Interneti-ühendust:
•	tarkvara ja funktsioonide värskendamiseks;
•	probleemide ennetamiseks;
•	toe pakkumiseks;
•	teabe kogumiseks, mis võimaldab HP-l toodete kujundust täiustada. 

Teie arvutist HP-le edastatud andmeid kasutatakse tuvastamiseks, kas on vaja värskendusi ja koguda teavet selle kohta, kuidas te oma HP tooteid kasutate. 

Osasid andmeid võidakse kasutada anonüümselt ja/või koondatult, sest see võimaldab HP-l täiustada oma toodete ja teenuste kvaliteeti. Need andmed võidakse edastada HP üksusele, mis asub teises riigis/piirkonnas kui teie.

IP-aadressi võidakse enne selle kustutamist kasutada ettevõtte üldise asukoha määramiseks (nt linn) ja selle kohta teabe saamiseks.

HP tarkvararakendused, mille jaoks on vaja Interneti-ühendust

Pange tähele, et mõningad järgnevatest tarkvararakendustest ei pruugi saadaval olla kõigi toodetega. 

HP toote registreerimine
Vaikimisi algab HP toote registreerimine tarkvara installimise järgselt automaatselt. Selleks, et teie HP toote registreerimise protsessi hõlbustada, suunab tarkvara teid veebis registreerumise lehele ja täidab väljad järgneva teabega:
•	tootemudeli number/nimi/seeria;
•	seerianumber;
•	arvuti operatsioonisüsteem;
•	operatsioonisüsteemi keel ja riigi/regiooni seaded;
•	toote teeninduskood.

Selleks, et vältida HP toote registreerimise alustamist ja Interneti-ühenduse loomist, tühjendage tarkvara installimise lõpus olev märkeruut Registreerige toode HP-s.

HP värskendus
Aegunud tarkvara võib mõnikord takistada toote installimist ja talitlust. HP värskendus kontrollib regulaarselt tarkvaravärskenduste olemasolu, andes teile märku uuest saadaolevast tarkvarast. Peale selle võimaldab funktsioon värskenduste kiiret allalaadimist ja automaatset installimist. HP värskendus aitab teil mugavalt hoida HP tarkvara ajakohasena, nii arvutis kui ka printeris. See ei ole kõigi operatsioonisüsteemidega saadaval.

HP värskenduse korduma kippuvad küsimused

Miks on värskendused olulised?
Aegunud tarkvara võib mõnikord takistada toote installimist ja talitlust. HP tarkvara ajakohasena hoidmine aitab ennetada probleeme nii, et neid ei tekigi või aitab teil probleemide esinemise korral lahendust hõlpsamini leida; lahendused esinevad nt juhendava spikri ja tugidokumentide kujul. 

Milliseid andmeid saadetakse värskenduste automaatseks kontrollimiseks?
HP värskendus kogub ja jagab järgnevat teavet:	
•	operatsioonisüsteemi nimi;	
•	riigi/regiooni seaded;	
•	keeleseaded;	
•	ühendatud HP printerite loend;	
•	ühendatud HP USB-seadmete loend;	
•	ühendatud HP pildindusseadete loend;	
•	HP tarkvara allalaadimiskatsete ja edukalt installitud kordade arv.

HP värskenduse programmi täiustamiseks kogub HP värskendus ka HP tarkvara allalaadimisel ja installimisel loodud logifaile. Seda teavet kasutatakse tulevaste värskenduste installimise edukuse suurendamiseks. Kasutajatel on võimalus logifailides olevat teavet vaadata ja edastamine heaks kiita. Need andmed kogutakse anonüümselt. HP värskendus ei lisa anonüümsetele kliendiandmetele mingeid ainuidentifikaatoreid.

Kas värskenduste allalaadimine ja installimine toimub automaatselt?
Pärast seda, kui olete värskenduste kontrollimiseks loa andnud, võidakse mõned väikesed ja olulised värskendused alla laadida ja installida edaspidiste teavitusteta, kuid nii tehakse ainult nende värskenduste puhul, mis on vajalikud juba installitud tarkvara õigeks talitluseks. Enamikel juhtudel antakse teile saadaolevatest värskendustest märku ning teile antakse võimalus valida, millist tarkvara alla laadida ja installida.

Kui sageli tarkvara värskenduste olemasolu kontrollib?
Vaikimisi kontrollib HP värskendus värskenduste olemasolu kord nädalas. Kontrollimise sagedust saate muuta, valides menüüst Start valiku HP värskendus.

Kui palju värskendused maksavad?
HP tarkvaravärskendused on tasuta. Kuid selleks, et HP värskendus saaks HP tarkvaravärskendusi otsida ja alla laadida, peab teie arvutil olema Interneti-ühendus. Interneti-ühenduse maksumus oleneb teie Interneti-teenuse pakkujast (ISP). HP tarkvaravärskenduste allalaadimine ei ole kulukam, kui teised tegevused, mida Internetis teete, nagu meili lugemine ja veebilehtede sirvimine.

Kuidas kaitseb HP minu privaatsust?
HP värskendus ei kogu teie nime, aadressi ega meiliaadressiga seonduvat teavet. Arvuti IP-aadressi kasutatakse ainult turvalise Interneti-ühenduse loomiseks. HP värskendus ei loo ühtegi ainuidentifikaatorit, mida saaks kasutada teie või teie arvuti tuvastamiseks.

HP Customer Participation Program (klientide osalusprogramm) / HP Product Improvement Study (toodete täiustamise uuring)
Kui nõustute tarkvara HP Customer Participation Program / HP Product Improvement Study installimisega, antakse teile tulevikus võimalus osaleda HP klientide osalusprogrammis ja toodete täiustamise uuringus. Programm on vabatahtlik. Kui nõustute osalema, palutakse teil installimise lõppedes sisestada lisateavet. See ei ole kõigi operatsioonisüsteemidega saadaval.

Kui nõustute osalema, võib tarkvara aeg-ajalt Interneti teel edastada HP-le järgnevat tüüpi andmeid (teie loal):  
•	teavet teie arvuti kohta, nt operatsioonisüsteem, mäluhulk, riik/piirkond, keel ja IP-aadress;
•	teavet teie kasutatavate HP toodete kohta, nt tootemudel ja ja seerianumber;
•	teavet selle kohta, kuidas te oma HP toodet kasutate, nt prinditud lehekülgede arv, printimisrežiim, meedium, tindi või tooneri mark ja prinditud failide tüüp;
•	teavet, mille konfigureerisite printerisse toote haldamise kohta, nt haldaja nimi ja kontaktteave;
•	muud tehnilist teavet, mis on eri toodetel erinev.

Kogutud teave muudetakse anonüümseks ja seda kasutatakse koondatud kujul. Edastamine ei tohiks töötlemise ja ühenduse kiirust märgatavalt mõjutada. HP võib teavet kasutada paremate toodete kujundamiseks.

HP Connected
Teie töölauale võidakse asetada ikoon (otsetee), mis sisaldab linki platvormile HP Connected (ei pruugi olla saadaval või installitud mõne HP printeriga). Kui teil on Interneti-ühendusega printer, mis toetab veebiteenust HP ePrint, võimaldab platvorm HP Connected näha printeri olekut, lisada või eemaldada printimise rakendusi ja hallata rakenduse ePrint seadeid ning prinditud tööde ajalugu mis tahes veebibrauseris, nii kodus kui ka liikvel olles.
 
Kui ühendute veebis platvormiga HP Connected, võidakse üldise kogemuse täiustamiseks ja seadete automaatseks valimiseks edastada teie arvutist järgnevaid andmeid:
•	üldine asukoht (praegune arvuti seade);
•	keel (praegune arvuti seade);
•	printeri mudeli number. 

Platvormi HP Connected ikooni (otsetee) saate töölaualt eemaldada, kui lohistate selle prügikasti või kui paremklõpsate ikooni ja teete valiku Kustuta. 

Installimisaruanne

Kui installeris on tehtud vastav valik, võidakse HP-le saata installimisaruanne.  Installimisaruande edastamine aitab HP-l täiustada tulevasi printerite installimisi.  Aruandes on anonüümne teave praeguse installimise kohta ja see saadetakse HP-le teie kasutatava Interneti-ühenduse teel.  Installimisaruandes sisaldub järgnev teave:
- süsteemiteave (nt operatsioonisüsteem, versioon);
- tooteteave (nt tootemudel, toote valikud ja konfiguratsioon);
- installimisel tehtud valikud (nt valitud ühendus, tarkvaravalikud);
- installimise aeg;
- installimise ajal saadud tõrketeated.